په راپور کې د ښار څو برخې وښودل شوې چې پر دېوالونو او بورډونو یې د مجرمینو لوی او کوچني عکسونه را ځوړند وو، ووېرېده، ریموډ یې را واخیست، ګوتو یې لزړه کوله، په سختۍ یې بند کړ، بیایې ګروپ هم مړ کړ او په کوچ اوږد وغځېده، په ګرمه هوا کې یې د یخ احساس کاوه، خوب نه ورته، اړخ پر اړخ اوښته، بېرته یې ټلویزیون ته وکتل، ریموډ پسې ګوتې وتپولې او روښانه یې کړ، په کوم ټلویزیون کې د مجرمینو په اړه بحث و، د مېز شاته سکرین باندې د مجرمینو عکسونه قطار وو، په بل ټلویزیون کې بیا همغه راپور په بله ژبه خپرېده او عکسونه په کې تلل راتلل